Diari Oficial de la Generalitat Valenciana


Sumari del DOGV 7520, del 07-05-2015 (2015/4033)

RESOLUCIÓ de 29 d'abril de 2015, del director gerent de l'Institut Valencià d'Art Modern, per la qual es convoca el procés de selecció per a la contractació laboral temporal de dos llocs de lliure designació, grup A1, en les subdireccions generals de l'Institut.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7520

Data del DOGV
:   07-05-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/4033


Data del document
:   29-04-2015

Organisme emissor
:   Institut Valencià d'Art Modern, IVAM

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 29 d'abril de 2015, del director gerent de l'Institut Valencià d'Art Modern, per la qual es convoca el procés de selecció per a la contractació laboral temporal de dos llocs de lliure designació, grup A1, en les subdireccions generals de l'Institut. [2015/4033]  
L'Institut Valencià d'Art Modern (IVAM) és una entitat de dret públic de la Generalitat amb personalitat jurídica pròpia i amb autonomia econòmica i administrativa subjecta a l'ordenament jurídic privat per a la realització dels seus fins, entre els quals es troben el coneixement, el foment, la investigació i la difusió de l'art modern.  
En el marc del desplegament i compliment d'estos objectius, l'IVAM necessita cobrir temporalment la Subdirecció General d'Activitats i Programes Culturals i la Subdirecció General de Comunicació i Xarxes Socials atés que la cobertura interna ha quedat deserta.  
  
En virtut de les facultats que em conferixen els articles 24 de la Llei 9/1986, de 30 de desembre, per la qual es crea l'Institut Valencià d'Art Modern, i el 8.2.f del Reglament d'organització i funcionament d'Institut Valencià d'Art Modern, l'acord del Consell Rector de 23 de febrer de 2015, i l'autorització de la Direcció General de Pressupostos de data 31 de març de 2015, resolc:  
  
Primer  
Convocar el procés de selecció per a la cobertura laboral temporal dels llocs de lliure designació núm. 74, subdirector o subdirectora general d'activitats i programes culturals, i núm. 97, subdirector o subdirectora general de comunicació i xarxes socials.  
  
Segon  
Aprovar les bases que s'adjunten com a annex de la present resolució, les quals regiran la dita convocatòria.  
  
Tercer  
La present resolució entrarà en vigor a partir de l'endemà al de la seua publicació en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, esta resolució, que posa fi a la via administrativa, podrà ser recorreguda potestativament en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del director gerent de l'IVAM en el termini d'un mes a comptar de l'endemà de la publicació d'esta resolució.  
b) El recurs contenciós administratiu haurà de plantejar-se davant del Tribunal Superior de la Comunitat Valenciana en el termini de dos mesos a comptar des de l'endemà al de la seua publicació.  
  
València, 29 d'abril de 2015.- El director gerent de l'Institut Valencià d'Art Modern: José Miguel García Cortés.  
  
  
CONVOCATÒRIA 1/15  
  
BASES  
  
1. Objecte de la convocatòria  
És objecte d'esta convocatòria el procés de selecció per a la contractació laboral temporal dels següents llocs de treball de lliure designació:  
  
  
Lloc núm.: 74  
Denominació: Subdirector o subdirectora general d'activitats i programes culturals  
Grup: A  
Nivell: 30  
Complement específic: E050  
Requisits: titulació: llicenciat o llicenciada en Belles Arts, Història de l'Art o equivalent.  
Altres: idioma anglés C1 o equivalent.  
Funcions:  
a) L'elaboració de programes i projectes culturals vinculats als continguts de l'Institut Valencià d'Art Modern.  
b) La direcció, coordinació i gestió de les activitats de la biblioteca i centre de documentació, així com el disseny de les estratègies dels mateixos, entesos com a lloc d'investigació al màxim nivell.  
  
c) La direcció, coordinació i gestió de les publicacions i activitats editorials vinculades a les activitats, exposicions i investigació de l'art modern i contemporani en el Museu.  
d) L'acció pedagògica del Museu i la seua vinculació amb el món docent i investigador.  
e) Qualsevol altra que d'esta índole poguera ser encomanada pel director gerent o la directora gerent.  
  
  
Lloc núm.: 97  
Denominació: Subdirector o subdirectora general de comunicació i xarxes socials  
Grup: A/B  
Nivell: 26  
Complement específic: E050  
Requisits: titulació: llicenciat o llicenciada / diplomat o diplomada en Periodisme o equivalent.  
Altres: idioma anglés C1 o equivalent, i valencià grau superior.  
Funcions:  
a) La comunicació i relació del Museu amb els mitjans, el públic i la societat en general.  
b) L'elaboració i seguiment dels plans de comunicació, de publicitat i de mitjans.  
c) El disseny de les estratègies de la presència de l'Institut Valencià d'Art Modern en les xarxes socials i la seua interrelació permanent.  
d) El desenrotllament del programa «Amics de l'IVAM» i del Pla de mecenatge.  
e) L'atenció al visitant, així com la direcció de la gestió dels espais del Museu.  
f) Qualsevol altra que d'esta índole poguera ser encomanada pel director gerent o la directora gerent.  
  
2. Naturalesa i duració del contracte  
El contracte serà en règim laboral temporal i tindrà una duració de tres anys que inclou un període de prova de quatre mesos.  
  
3. Requisits per a concórrer  
3.1. Per a ser admesos, en el moment de la realització del procés selectiu, els aspirants hauran de posseir en el dia de finalització del termini de presentació de sol·licituds i mantindre, fins al moment de la formalització del contracte de treball, a més dels requisits exigibles per a cada lloc descrits en la base 1, els següents:  
3.1.1. Altres requisits:  
a) Tindre la nacionalitat espanyola o, si no és així, tindre qualsevol de les situacions següents:  
a.1) Ser nacional dels estats membres de la Unió Europea.  
a.2) Siga quina siga la seua nacionalitat, el cònjuge dels espanyols i dels nacionals d'altres estats membres de la Unió Europea, sempre que no estiguen separats de dret. Així mateix, amb les mateixes condicions, podran participar els seus descendents i els del seu cònjuge que visquen a càrrec seu i tinguen menys de vint-i-un anys o siguen majors de la dita edat dependents.  
a.3) Les persones incloses en l'àmbit d'aplicació dels tractats internacionals celebrats per la Unió Europea i ratificats per Espanya en els quals s'aplique la lliure circulació de treballadors.  
a.4) Els estrangers que, sense estar inclosos en els paràgrafs anteriors, es troben amb residència legal a Espanya.  
3.1.2. Edat: tindre la majoria d'edat laboral i no excedir, si és el cas, l'edat màxima de jubilació forçosa.  
3.1.3. Titulació: estar en possessió o en condicions d'obtindre, a la data de finalització del termini de presentació de sol·licituds, la titulació que s'assenyala en la base 1 per a cada lloc. Els aspirants amb titulacions acadèmiques o professionals obtingudes en l'estranger hauran d'acreditar que estan en possessió de la corresponent convalidació o de la credencial que acredite, si és el cas, l'homologació. Este requisit no serà aplicable als aspirants que hagueren obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret comunitari.  
  
3.1.4. Posseir les capacitats i aptituds físiques i psíquiques que siguen necessàries per a l'exercici de les corresponents funcions o tasques.  
3.1.5. Habilitació: no trobar-se inhabilitat per sentència ferma o com a conseqüència d'haver sigut despedit disciplinàriament de forma procedent per a exercir funcions semblants a les pròpies de la categoria professional a què es pretén accedir. Si es tracta de persones nacionals d'altres estats, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca en els mateixos termes en el seu estat l'accés a l'ocupació pública.  
  
3.2. Així mateix, els que superen les proves selectives hauran d'acreditar, per mitjà del corresponent certificat mèdic oficial, que posseïxen les capacitats i aptituds físiques i psíquiques que siguen necessàries per a l'exercici de les corresponents funcions o tasques.  
  
4. Mèrits  
A) Experiència  
1. Experiència: es valorarà entre 0,05 punts fins a un màxim de 9 punts per cada mes complet de servicis en actiu en les distintes administracions públiques, el seu sector públic, o en altres entitats relacionades amb el contingut dels llocs descrits en la base 1, en la mateixa categoria professional que l'exigida en la convocatòria per a l'exercici del lloc. A estos efectes també es computaran els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en l'Administració Pública.  
  
B) Formació  
1. Titulació acadèmica: qualsevol titulació acadèmica d'igual o superior nivell a l'exigit per a pertànyer al respectiu grup de titulació, de les quals s'exclou la que va servir per a fer-ho: 1,5 punts, amb un màxim de 3 punts. A estos efectes i en cas que el lloc es trobe adscrit a dos grups de titulació, es considerarà com a exigida la titulació corresponent al grup superior.  
2. Cursos de formació i perfeccionament relacionats amb el contingut del lloc de duració igual o superior a 15 hores que hagen sigut cursats o impartits per l'interessat, fins a un màxim de 3 punts, i d'acord amb l'escala següent:  
a) De 100 o més hores, 2,00 punts.  
b) De 75 o més hores, 1,50 punts.  
c) De 50 o més hores, 1,00 punt.  
d) De 25 o més hores, 0,50 punts.  
e) De 15 o més hores, 0,20 punts.  
En cap cas es puntuaran, en el present subapartat ni en l'anterior, els cursos de valencià i d'idiomes, ni els cursos pertanyents a una carrera universitària, els cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
  
Així mateix, i en el supòsit de cursos impartits, estos es valoraran per una sola vegada, i no seran susceptibles de ser valorades successives edicions d'un mateix curs.  
3. Valencià: el coneixement del valencià es valorarà fins a un màxim de 3 punts prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià, d'acord amb l'escala següent:  
a) Coneixement oral: 0,75 punts.  
b) Grau elemental: 1 punt.  
c) Grau mitjà: 2 punts.  
d) Grau superior: 3 punts.  
La valoració del coneixement del valencià s'efectuarà amb la puntuació, exclusivament, del nivell més alt obtingut, i sempre que no constituïsca un requisit del lloc degudament establit en la convocatòria; en este últim cas es valorarà exclusivament la disposició de nivells entesos com a cursos complets superats superiors a l'exigit, a raó d'1 punt per nivell.  
4. Idiomes comunitaris: fins a un màxim de 2 punts, a raó de 0,40 punts per curs, o la seua equivalència si es tracta de cicles, corresponent al títol expedit per la universitat o Escola Oficial d'Idiomes. Llevat que siga requisit del lloc.  
C) Mèrits específics:  
Experiència: l'experiència en l'exercici de llocs amb funcions iguals o semblants, o amb nivells de responsabilitat iguals o superiors, no previstes en l'apartat 3.A), fins a un màxim de 3 punts, a raó de 0,20 punts per mes complet de servicis.  
Publicacions: els articles o publicacions en revistes, llibres etc., relacionats amb el contingut del lloc, fins a un màxim de 5 punts.  
  
5. Memòria  
L'aspirant exposarà per escrit, en el context d'un museu de les característiques de l'IVAM, la seua visió, diagnòstic i propostes relatives a les funcions del lloc de la subdirecció general a què concórrega. L'extensió màxima serà de 20 folis a una cara i doble espai. La qualificació màxima serà de 20 punts. Per a la qualificació d'apte/a serà necessari obtindre un mínim de 10 punts.  
L'òrgan tècnic valorarà els mèrits i la memòria i formarà un barem provisional per orde de la puntuació obtinguda per cada aspirant. Este barem s'exposarà en el tauler d'anuncis de l'IVAM i en la pàgina web de l'IVAM, www.ivam.es, i es declararà un termini de tres dies hàbils durant els quals els/les aspirants podran presentar escrit de disconformitat que haurà d'exposar-ne els motius. L'òrgan tècnic resoldrà les reclamacions que es presenten en el termini de tres dies després dels quals es publicarà el barem definitiu.  
  
6. Entrevista  
Els o les cinc aspirants que obtinguen la millor puntuació passaran a la fase d'entrevista, la qual consistirà a exposar, davant de l'òrgan tècnic, els punts destacats del seu curriculum vitae, la defensa de la memòria presentada, així com respondre a tantes qüestions com li formulen els membres de l'òrgan tècnic relacionades amb les funcions del lloc. L'entrevista es valorarà amb un màxim de 10 punts i s'haurà d'obtindre un mínim de 5 punts per a aconseguir la condició d'apte/a.  
  
7. Presentació de candidatures  
Els candidats que concórreguen al procés hauran de presentar en el Registre de l'IVAM (C/ de Guillem de Castro, 118. València 46809) o en la resta de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la sol·licitud, fotocòpia del DNI, el curriculum vitae i la memòria dirigida al president de l'òrgan tècnic en la qual s'indicarà el lloc al qual es concorre.  
El termini per a la presentació de les propostes serà de 15 dies naturals a comptar de l'endemà de la publicació de la convocatòria en el Diari Oficial de la Comunitat Valenciana. La presentació de la candidatura implica l'acceptació de les presents bases. Una vegada finalitzat el procés i a petició de l'interessat/ada, es tornarà la documentació presentada.  
  
8. Procés de selecció  
La selecció del candidat/a es realitzarà per l'òrgan tècnic integrada pels membres següents:  
President: director gerent  
Vocal 1: administrador de l'IVAM  
Vocal 2: tècnic superior de l'IVAM.  
Vocal 3: representant de la Conselleria de Cultura  
Vocal 4: representant del Comité d'Empresa  
Secretària: cap de gestió administrativa  
El procediment d'actuació de l'òrgan tècnic s'ajustarà en tot moment al que disposen la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de disposicions vigents, i adoptarà les seues decisions de forma col·legiada per mitjà de votacions, les quals quedaran arreplegades en la corresponent acta. En cas d'empat, decidirà el president.  
L'òrgan tècnic analitzarà els requisits presentats pels candidats i en resultaran exclosos aquells que no reunisquen els exigits per al lloc al que opten.  
La puntuació de les distintes parts del procés es regirà per les puntuacions següents:  
a) Puntuació de mèrits deduïts del curriculum vitae (màxim 28 punts).  
b) Memòria (màxim 20 punts, en seran necessaris 10 per a obtindre la condició d'apte/a).  
c) Entrevista (màxim 10 punts, en seran necessaris 5 per a obtindre la condició d'apte/a).  
A fi de reduir les càrregues administratives, els interessats únicament presentaran la sol·licitud degudament omplida que s'adjunta com a annex, la memòria en els termes establits en la base 4 i el currículum detallat amb els mèrits al·legats per a la seua puntuació.  
Si la sol·licitud no reunix totes les dades exigides o no s'aportara alguna documentació que s'exigida, es requerirà l'interessat perquè, en el termini de deu dies hàbils, esmene el defecte o acompanye els documents preceptius amb la indicació que, si no ho fera, s'entendrà desistida la seua petició.  
Els sol·licitants que hagen sigut seleccionats per a la fase d'entrevista hauran de presentar la documentació acreditativa dels mèrits detallats en el currículum en el moment de l'entrevista en original o fotocòpia compulsada.  
Si en qualsevol moment del procés arriba a coneixement de la comissió d'avaluació que algun dels sol·licitants no posseïx la totalitat dels requisits exigits, haurà de requerir-lo per a la seua acreditació. En cas que no siguen acreditats en termini, quedarà exclòs del procés, prèvia indicació de les inexactituds o falsedats formulades pel sol·licitant.  
  
La resolució del procés de selecció es publicarà en el tauler d'anuncis de l'IVAM, en la pàgina web de l'IVAM, www.ivam.es, i en el Diari Oficial de la Comunitat Valenciana.  
La convocatòria podrà declarar-se deserta si l'òrgan tècnic considera que cap dels candidats/es aconseguix la condició d'apte/a.  
Conclòs el procés selectiu, l'aspirant que aconseguisca la major puntuació serà contractat per un període de tres anys, i haurà de superar un període de prova de 4 mesos.  
No es podran formalitzar més contractes que nombre de places convocades.  
La resta d'aspirants que, sense obtindre la màxima puntuació, hagen obtingut la condició final d'apte/a, constituiran la borsa de reserva de l'IVAM en l'orde establit segons la puntuació final obtinguda.  
  
València, 29 d'abril de 2015.- El director gerent: José Miguel García Cortés.